[pic] | AZ EURÓPAI KÖZÖSSÉGEK BIZOTTSÁGA |

Brüsszel, 20.4.2007

COM(2007) 205 végleges

2006/0018 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

a Tanácsnak a 76/769/EGK tanácsi irányelvnek az egyes higanytartalmú mérőeszközök forgalomba hozatalát érintő korlátozások tekintetében történő módosításáról szóló európai parlamenti és tanácsi irányelvjavaslat elfogadásáról szóló közös álláspontjáról

2006/0018 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

a Tanácsnak a 76/769/EGK tanácsi irányelvnek az egyes higanytartalmú mérőeszközök forgalomba hozatalát érintő korlátozások tekintetében történő módosításáról szóló európai parlamenti és tanácsi irányelvjavaslat elfogadásáról szóló közös álláspontjáról

(EGT-vonatkozású szöveg)

1. HÁTTÉR

A javaslat Európai Parlamenthez és Tanácshoz történő továbbításának időpontja (COM(2006) 69 végleges – 2006/18 (COD) dokumentum): | 2006. február 21. |

Az Európai Gazdasági és Szociális Bizottság véleményének időpontja: | 2006.9.13. |

Az Európai Parlament első olvasatban kialakított véleményének időpontja: | 2006. november 14. |

A politikai megállapodás időpontja (Versenyképességi Tanács): | 2006. december 13. |

A közös álláspont elfogadása: | 2007.4.19. |

2. A BIZOTTSÁGI JAVASLAT CÉLJA

Az irányelv korlátozná bizonyos higanyt tartalmazó mérőeszközök forgalmazását, hogy a belső piac megóvása mellett magas szintű védelmet biztosítson az emberi egészségnek és a környezetnek.

A jelenlegi javaslat az első a tervezett jogi aktusoknak abban a sorában, amelyekkel a 2005 januárjában elfogadott közösségi higanystratégiát fogják megvalósítani. A korlátozások betiltanák a higanyt tartalmazó lázmérők forgalmazását (a nagyközönségnek és a szakmai felhasználóknak történő eladást) és a nagyközönség számára minden egyéb higanytartalmú eszköz eladását. Az egészségügyi szektorban a lázmérőkön kívüli többi mérőeszközre nem terjed ki a tilalom a betegek biztonsága miatt, mivel egyelőre nincs bizonyosság arra, hogy megbízható és ugyanolyan teljesítményű alternatívák állnának rendelkezésre. A többi szakmai és tudományos felhasználás rendkívül korlátozott, és az arányosság elve miatt nem vonatkoznak rá a korlátozások.

3. A KÖZÖS ÁLLÁSPONTTAL KAPCSOLATOS MEGJEGYZÉSEK

3.1 Általános megjegyzések a közös állásponthoz

A Bizottság támogatni tudja a Tanács közös álláspontját. A közös álláspont összhangban áll azzal a kompromisszummal, amely a Tanács, a parlamenti előadó és a Bizottság közötti informális megbeszélések során jött létre, viszont nem kapott többséget az Európai Parlamentben. A közös álláspontot valamennyi tagállam támogatta Dánia és Svédország kivételével, amelyek azért ellenezték, mert nem tiltaná be a vérnyomásmérő készülékek forgalmazását az egészségügyben.

3.2 Az Európai Parlament azon módosításai, amelyeket felvettek a módosított javaslatba és a közös álláspontba

A közös álláspont az Európai Parlament valamennyi olyan módosítását tartalmazza, amelyek a Bizottság számára elfogadhatóak voltak. Ezek a következők: i. a 12., 16., és 17. módosítást a Bizottság teljes egészében elfogadta, mert egyértelműbbé teszik a preambulumbekezdéseket; ii. a 18. (utolsó rész) és a 15. módosítás, amelyek szerint a Bizottságnak át kell tekintenie, milyen alternatív megoldások léteznek a higanytartalmú vérnyomásmérők és ipari illetve szakmai célokra használt más mérőeszközök esetében és iii. a 13. és a 19. (első rész) módosítás, amelyek megengedik a higanytartalmú „antik” mérőeszközök további kereskedelmét, mert az ilyen kereskedelem korlátozott mértékű és nem jelent kockázatot az emberi egészségre vagy a környezetre.

3.3 A módosított javaslatba fel nem vett és a közös álláspontba be nem illesztett európai parlamenti módosítások

A Bizottság nem fogadott el néhány módosítást, és ezeket nem vették fel a közös álláspontba sem. Ezek a következők: i. a 6. módosítás, mert nincs tudományos alap arra, hogy a javaslatban leírt eszközökön túl másokra is kiterjesszék a tilalmat, ii. a 8. módosítás, mivel a Bizottság nem tudja elfogadni az egészségügyben a vérnyomásmérők betiltását, amelyek az orvosszakértők többsége szerint nélkülözhetetlenek beállítási célokra, valamint a beteg specifikus állapotához igazodó diagnózishoz és kezeléshez, iii. a 9. módosítás, mivel nem módosítaná az eredeti szöveg jelentését, sőt kevésbé világos és iv. a 19. módosítást (utolsó rész), mivel a Bizottság nem támogathatja a nagyközönség számára forgalmazott barométerek esetében az állandó eltérést, hiszen összehasonlítható költségen már széles körben hozzáférhetők higanymentes alternatívák.

3.4 A Bizottság álláspontja a Tanács által bevezetett új rendelkezésekről

A közös álláspont az eredeti javaslathoz képest olyan változásokat tartalmaz, amelyeket a Bizottság támogathatónak vél. A preambulumbekezdések bizonyos tisztázásain túl a fő változások a következő kiegészítéseket érintik: i. állandó eltérés az antik mérőeszközök esetében, ii. időszakos eltérés a nagyközönség számára forgalmazott barométerek esetében 2 éves fokozatos kivonással, iii. az irányelv hatályba lépése után két évvel a Bizottság áttekinti a vérnyomásmérők és más mérőeszközök esetében rendelkezésre álló biztonságosabb alternatívákat.

3.5 A közös álláspont elfogadásakor felmerülő főbb nehézségek

Svédország és Dánia a közös álláspont ellen szavazott, mivel úgy vélik, hogy az egészségügyi szektorban rendelkezésre állnak megfelelő alternatívák a higanytartalmú vérnyomásmérőkre, így forgalmazásukat be kellene tiltani.

4. KÖVETKEZTETÉSEK

A Bizottság támogatja a közös álláspontot.

5. A BIZOTTSÁG NYILATKOZATAI

Nincsenek.